K O R R A L D U S         

Haapsalu,							26.september  2007 nr 667

Ehitusloa väljaandmine soojustrassile

AS Eraküte (reg kood 10419088, reg. aadress Punane 36, Tallinn) esitas 20.09.2007  Haapsalu Linnavalitsusele kirjaliku taotluse ehitusloa väljastamiseks soojustrassi rajamiseks Nurme tänavale vastavalt OÜ Heinar Kaasiku Projektbüroo koostatud tööprojektile nr ST-11/07. 
Vastavalt ehituslubade väljaandmise korra pt 2 p 4 otsustab suurte rahvahulkade kogunemisega seotud ehitiste, munitsipaalehitiste ja muude linnale oluliste ehitiste ehitamiseks ehitusloa väljaandmise linnavalitsus.
Läbi vaadanud AS Eraküte taotluse ning juhindudes ehitusseaduse §§-dest 22-27, Haapsalu linna ehitusmääruse § 25 ja § 26, Haapsalu Linnavalitsuse 24.12.2004 määrusega nr 12 kinnitatud ehituslubade väljaandmise korra pt 2 p 4, kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b :

1.	Anda välja ehitusluba soojustrassi rajamiseks Nurme tänaval Niine ja Posti tänava vahelisel lõigul (omanik AS Eraküte).
2.	Korraldus teha teatavaks AS Eraküte (Niine 34, 90506 Haapsalu) korralduse koopia väljastamisega posti teel ja ehitusjärelevalve spetsialistile (M. Jets) koopia üleandmisega allkirja vastu.
3.	Korraldus avalikustada väljapanekuga linnavalitsuse fuajees.
4.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.
5.	Korraldus jõustub teatavakstegemisest. 

Ingrid Danilov
Linnapea				Erko Kalev
				Linnasekretär